Edith Pargeter

Lapsuus ja opiskelu

Pargeter syntyi 28. syyskuuta 1913 Horsehay kylässä Shropshiressa joka on Walesin ja Englannin rajaseutua. Hänen isänsä Edmund Valentine Pargeter oli Horsehay ironworks rautatehtaan johtaja ja hänen äitinsä oli Edith o.s. Hordley. Hän kävi Englannin kirkon pitämää koulua Dawleyssä minkä jälkeen hän kävi Coalbrooke Countyn tyttöjen lukiota saamallaan stipendillä. Hän opiskeli siellä englannin kieltä, latinaa ja historiaa. Hän päätti opintonsa vuonna 1930 ja oli jo tuolloin päättänyt alkaa kirjailijaksi. Ellis Peters asui vuosina 1933–1940 Dawleyn pikkukaupungissa ja työskenteli siellä apteekissa. Tämä kokemus näkyi myöhemmin hänen kirjoissaan tietämyksenä lääkkeistä ja myrkyistä.

Toisen maailmansodan aika

Toisen maailmansodan aikana 1940–1945 hän palveli Kuninkaallisessa laivastossa naisten osastossa (engl. Women's Royal Navy Service). Hänen ensimmäinen asemapaikkansa oli Devonport Plymouthissa Western Approaches Command komentokeskuksessa joka ohjasi läntistä reittiä saapuvia saattueita Atlantilta Britteinsaarille. Hän siirtyi sieltä Liverpooliin jossa oli sodan loppuun kaukokirjoitinoperaattorina.

Sodan jälkeen

Pargeterin isä kuoli vuonna 1940. Pargeter palasi sodan jälkeen Shropshireen ja asui sillä äitinsä kanssa hänen kuolemaansa asti vuoteen 1954. Hänen äitinsä kuoleman jälkeen Pargeterin ja hänen kaksi naimatonta veljeään ostivat yhdessä talon Madeleystä Staffordshirestä. He asuivat siinä yhdessä kolmenkymmenenviiden vuoden ajan. He olivat läheisiä ja heillä oli yhteisiä kiinnostuksen kohteita kuten aikuiskoulutus. Pargeterin osallistui vuonna 1947 kansainväliseen kesäkouluun Tšekkoslovakiassa jossa hän sai useita ystäviä ja tutustui tšekkiläisiin kirjailijoihin. Hän myös opetteli tuolloin tšekin kieltä. Hän käänsi myöhemmin merkittävien tšekkiläisten runoilijoiden runoja sekä proosaa englanniksi. Vuoden 1947 jälkeen Edith ja hänen veljensä kävivät Tšekkoslovakiassa joka vuosi. Vuonna 1968 viikko sen jälkeen kun Pargeterin oli palannut englantiin Neuvostoliiton tankit vyöryivät Tšekkoslovakiaan ja Neuvostoliitto miehitti maan.

Kirjailijan ura

Pargeter käytti iltansa kirjoittamiseen ja sai julkaistua ensimmäisen tarinansa vuonna 1936 Good Housekeeping -lehdessä. Hänen ensimmäinen romaaninsa, Hortensius, Friend of Nero julkaistiin samana vuonna. Hänen ensimmäinen rikosromaaninsa Murder in the Dispensary julkaistiin vuonna 1938 salanimellä Jolyon Carr. Vuoteen 1939 mennessä hän oli saanut julkaistuksi kuusi romaania joista pari oli rikosromaaneja ja yksi oli romantiikkaa Peter Benedictin nimellä. Hän jatkoi kirjoittamistaan myös koko sodan ajan ja hänen kirjojaan myös julkaistiin sen aikana. Hän julkaisi omalla nimellään kirjan Fallen in the Pit vuonna 1951. Kirjassa oli päähenkilönä 13–vuotias Dominic Felse. Vuonna 1961 hänen kirjansa In Death and the Joyful Woman julkaistiin. Kirjassa Dominic Felse palaa 16–vuotiaana jonka tyttöystävä yhdistetään murhaan. Se oli ensimmäinen kirja jossa hän käytti Ellis Peters nimeä. Tähän pseudonyymiin luodessaan hän otti Ellisin hänen isoäitinsä nimestä ja Peters tuli hänen rakkaan tšekkiläisen ystävänsä Petran nimestä. Hänet tunneteen parhaiten tällä salanimellä kirjoittamistaan kirjoista.
Hänen ensimmäinen keskiaikaan sijoittuva romaaninsa A Morbid Taste for Bones julkaistiin vuonna 1977 (suomennettu nimellä Vaarallinen pyhimys vuonna 1990). Siinä oli päähenkilönä keskiaikainen munkki veli Cadfael joka on myös entinen ristiretkiläinen ja yrttitietäjä Shrewsburyn benediktiiniläisluostarissa. Siitä ei alun peri ollut tarkoitus tehdä sarjaa mutta Pargeter oli aiheesta niin kiinnostunut että kirjoitti loppujen lopuksi 20 Cadfael romaania. Hänen veli Cadfael -kirjojaan on joskus verrattu Umberto Econ bestselleriin Ruusun nimi. Pargeter ei pitänyt vertailusta ja huomatti joskus että kun Ruusun nimi ilmestyi oli hän julkaissut jo seitsemän Cadfael romaania.
Pargeter kirjoitti elämänsä aikana lähdes kahdeksankymmentä kirjaa sekä lyhyempiä tarinoita ja artikkeleja. Hänen kirjoistaan tehtiin myös kuunnelmia ja veli Cadfael tarinoita kuvattiin myös televisioon. Edith Pargeter kuoli kotonaan 14. lokakuuta 1995 Madelayssä Shropshiressä. Hänet polttohaudattiin Emstryn krematoriossa Shrewsburyn lähellä ja hänen tuhkansa siroteltiin puutarhaan Shrewsburyssa.